เรื่องร้องเรียน: เรื่องที่ร้องเรียน มีการจับกลุ่มดื่มสุรา ส่งเสียงดัง, มีกลุ่มคนมามั่วสุมจำนวนมากช่วย ศ ส และวันหยุด และเปิดเพลงผ่านเครื่องขยายเสียง (ลำโพง)ใน พื้นที่ตลาดยามวิกาล ทำให้คนชราที่ป่วย เด็กที่จะต้องตื่นเช้าไปเรียน ผู้ป่วยติดเตียง ได้รับผลกระทบจากการพักผ่อนไม่เพียงพอ  ช่วงเวลาที่มีกลุ่มคนมาจับกลุ่มตั้งวงดื่มสุรา ตั้งแต่เวลา 21:00 - 2:00 หรือ ไม่เกิน 3:00 ส่วนมาเกิดเหตุช่วงวัน ศ ส อา และ วันหยุดราชการ  บริเวณที่เกิดเหตุคือพื้นที่ของตลาดสดบางปะกอก บริเวณหลังร้านขายอาหารตามสั่ง เก๋ตามสั่ง อยู่ติดกับบริเวณซุ้มยาดอง ท้ายตลาดสด มีการต่อเติมเป็นพื้นที่สำหรับการมั่วสุมดื่มสุรา ซึ่งก่อนหน้านี้ไม่มีการต่อเติม  ผมไม่ทราบว่าเจ้าของพื้นที่อนุญาตให้มีการกระทำเช่นนี้หรือไม่ อยากร้องเรียนทาง ทีมงาน สส ช่วยดำเนินการแก้ไขความเดือดร้อนนี้ เพื่อประโยชน์ของผู้อาศัยโดยรอบ  เพราะว่าคนกลุ่มนี้มีพฤติกรรมการข่มขู่ ด้วยถ้อยคำว่า "อยู่ไม่ได้ก็ย้ายออกไป" ผมเห็นว่า นี่คือการ ละเมิดสิทธิส่วนบุคคลโดยตรง  จากปัญหาที่เกิดขึ้นได้มีทางแจ้งไปที่ Traffy Fondue  และทางเจ้าหน้าที่ ตร และเจ้าหน้าที่เขตได้เคยเข้ามา ไกล่เกลี่ยมาแล้วหนึ่งครั้ง โดยแจ้งกับทางกลุ่มผู้ก่อเหตุ แต่ปัญหาก็ยังเกิดขึ้นซ้ำซากอีก หลังจากการแจ้งเรื่องไปที่เขตด้วย Traffy Fondue ทางเขตได้มีการเปิดเผยผู้แจ้ง ทำให้ได้รับผลกระทบในความปลอดภัย  จากการที่พรรคก้าวไกล ได้ สส ในเขตนี้กระผมจึงอยากจะขอร้องให้ช่วยดำเนินการกับเจ้าของพื้่นที่ให้จัดการแก้ไขปัญหานี้ คงเป็นที่พึ่งสุดท้ายของประชาชนในพื้นที่นี้ ที่ได้รับผลกระทบเป็นเวลานาน   https://drive.google.com/drive/folders/1-01H85bUPSvBABHryWBkjFsvjXfwzp9X?usp=drive_link
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบข้อเท็จจริง พบว่า เป็นการกระทำให้เกิดเสียงดังจากการพูดคุยและเปิดเพลงในยามวิกาล อาจก่อให้เกิดความเดือดร้อนรำคาญ ซึ่งการกระทำดังกล่าวอาจเข้าข่ายเป็นการกระทำความผิดตามประมวลกฎหมายอาญา มาตรา 370 มาตรา 397 ประกอบกับมาตรา 90 ซึ่งเป็นอำนาจหน้าที่ของเจ้าพนักงานตำรวจ ทั้งนี้ สำนักงานเขตราษฎร์บูรณะได้มีหนังสือ ที่กท 6304/4010 ลงวันที่ 11 สิงหาคม 2566 ประสานแจ้งสถานีตำรวจนครบาลราษฎร์บูรณะ เพื่อพิจารณาดำเนินการตามอำนาจหน้าที่ต่อไป
ความเห็นของผู้แจ้ง: จนท ดูแลซัพพอร์ท เรื่องดีมากครับ ในส่วนการแจ้งไปเบื้องต้นมีการเข้าใจผิดในกระบวนการทำงานว่ามีการเปิดเผยข้อมูลของผู้แจ้งหรือไม่  แต่ภายหลังได้มีการอธิบายขั้นตอนการทำงานอย่างละเอียดความโปร่งใส่ในการทำงาน  ทางผู้ถูกแจ้งได้มีพฤติกรรมในการเคาะหาทุกบ้านเรือนในละแวกนั้นว่าได้เป็นผู้แจ้งหรือไม่  ตอนนี้เป็นขั้นตอนในการรักษาความสงบสุข และความปลอดภัย  ซึ่งเมื่อวานเวลา 17:30 เป็นต้นไป ก็ยังมีการรวมกลุ่มเช่นเดิม  ครั้งนี้มีการโชว์อาวุธมีด จำนวนหลายเล่ม มีพฤติการการฟัน ปาด แขน เพื่อเป็นการข่มขู่ผู้แจ้ง  การกระทำดังกล่าวเป็นเหตุว่าไม่มีความสำนึกในการทำความผิด  จึงอยากร้องขอให้ทางสองฝ่าย ทาง จนท ตำรวจ และทางเขต ได้เคลียปัญหานี้ก่อนเกิดการสูญเสีย ชีวิต ร่างกายหรือ ทรัพย์สินจากผู้ถูกแจ้ง  พฤติกรรมดังกล่าวไม่ต่างจากมาเฟีย  อยากจะใคร่ขอความร่วมมือจากเขต อยากจะให้เข้าหารือกับเจ้าของพื้นที่ หากยังมีการรวมกลุ่มเช่นนี้อยู่ ทางผู้แจ้ง ที่ถูกกลุ่มผู้ถูกแจ้งนั้นข่มขู่คุกคาม  ไม่สามารถใช้ชีวิตด้วยความปกติสุข  จึงเรียนมาเพื่อพิจารณาถึงขั้นตอนการดำเนินการต่อไปทางฝ่าย ตำรวจ
พื้นที่: แขวงบางปะกอก เขตราษฎร์บูรณะ กรุงเทพมหานคร